v0119013 - blc
                                      udskrift
                                          af
                      sø- & handelsrettens dombog
                                     ____________
den 2. juli 2002 blev af retten i sagen
v-119-99
birthe alfrede ingeborg olrik fabula
(advokat annette sørrig moser andersen)
  mod
1) fabula aps under konkurs
  (advokat niels e. valdal)
2) ulla faber
  (advokat ole finn nielsen)
afsagt sålydende
                                        d o m:
sagen drejer sig om hvorvidt fabula aps, nu under konkurs, og ulla faber ved an-
vendelse af navnet fabula har krænket birthe alfrede ingeborg olrik fabulas ret til
slægtsnavnet fabula.
påstande
birthe alfrede ingeborg olrik fabula har nedlagt påstand om at fabula aps under
konkurs tilpligtes at ophøre med brugen af navnet fabula aps, at ulla faber tilplig-
                                          - 2 -
tes at ophøre med brugen af navnet fabula, at de sagsøgte principalt hver for sig eller
in solidum skal betale sagsøgeren et beløb på ikke under 100.000 kr. med tillæg af
procesrenter fra sagens anlæg til betaling sker, subsidiært at de sagsøgte skal betale
et mindre beløb efter rettens skøn, og at de sagsøgte i medfør af navnelovens § 16,
stk. 1 idømmes en bøde.
ulla faber har påstået frifindelse.
fabula aps under konkurs der er udeblevet fra et retsmøde uden at have oplyst lov-
ligt forfald, har ikke nedlagt påstand under sagen.
der er meddelt birthe alfrede ingeborg olrik fabula og ulla faber fri proces.
sagens omstændigheder
den 25. januar 1978 udstedte københavns overpræsidium navnebevis til birthe
alfrede ingeborg olrik hvorefter hun fik tilladelse til at føre slægtsnavnet fabula.
birthe fabula drev fra 1971 til slutningen af 1997 børneteatret fabula der blandt an-
det havde forestillinger i lokaler beliggende willemoesgade 18 i københavn.
ulla faber købte i begyndelsen af 1997 et anpartsselskab der ved vedtægtsændring af
15. februar 1997 fik navnet fabula aps. vedtægtsændringen blev registreret i er-
hvervs- og selskabsstyrelsen den 18. april 1997. erhvervs- og selskabsstyrelsen re-
gistrerede samme dato at ulla faber den 15. februar 1997 var indtrådt i selskabets
direktion, og at selskabets adresse var karolinevej 12 i hellerup. den 5. august 1998
flyttede selskabet adresse til classensgade 71 i københavn. selskabets formål var at
arrangere kultur- og koncertarrangementer eller lignende samt anden virksomhed i
forbindelse hermed. fabula aps blev i 2000 taget under konkursbehandling.
i lokaltelefonbøgerne fra 1999 og 2000-2001 for østerbro og ryvang var fabula
med ulla faber i parentes anført med tre telefonnumre på adressen classensgade 71.
birthe fabula er ligeledes anført i disse telefonbøger.
                                           - 3 -
den 21. oktober 1999 skrev advokat annette sørrig moser andersen på vegne birthe
fabula til ulla faber og henledte opmærksomheden på at birthe fabula ved navne-
bevis har tilladelse til at benytte fabula som slægtsnavn, og at navnet er forbeholdt.
ulla faber blev anmodet om at dokumentere med hvilken hjemmel hun anvendte
fabula, ligesom hun blev anmodet om at ophøre med anvendelsen såfremt hun ikke
havde hjemmel hertil.
søndag den 28. november 1999 havde fabula aps indrykket en annonce i berling-
ske tidende. af annoncen fremgår at fabula aps præsenterede en gallakoncert med
sebastian i cirkusbygningen den 19. december 1999 kl. 16.30.
forklaringer
birthe fabula har forklaret at hun er uddannet danser og mimiker. fabulateatret var
et af de første børneteatre i danmark. teatret viste fortrinsvis forestillinger for sko-
ler, børnehaver og andre institutioner. teatret har haft adresse forskellige steder i
københavn. teatret havde i nogle år inden det lukkede i slutningen af 1997, til huse i
willemoesgade. teatret annoncerede i fagbogen og i lokalaviser. teatret var kendt af
en del blandt andet fordi det var et af de første børneteatre i danmark.
da hun modtog lokaltelefonbogen i 1999, opdagede hun, at en anden person brugte
hendes slægtsnavn fabula. hun kørte til den adresse der fremgik af telefonbogen,
classensgade 71, og havde en samtale med ulla faber bl.a. om hendes manglende ret
til at benytte navnet fabula.
hun har følt sig generet af at fabula blev anvendt af ulla faber og fabula aps –
navnlig efter at fabula aps er gået konkurs idet man kunne tro at hun havde noget
med selskabet at gøre. det er sket at nogen har forvekslet fabula aps med hendes
navn.
hun har under anvendelse af navnet fabula udgivet to børnebøger. hun ved ikke om
hun har mistet penge som følge af de sagsøgtes anvendelse af navnet fabula. hun har
efter ophøret med fabulateatret skrevet nogle noveller som hun forsøger at få udgi-
vet.
                                          - 4 -
ulla faber har forklaret at hun er uddannet sygeplejerske. hun har siden 1996 dre-
vet selvstændig virksomhed med at arrangere koncerter og forskellige underholdende
begivenheder. hun købte et anpartsselskab hvorfra hun drev sin virksomhed frem til
selskabets konkurs i 2000. selskabet skulle have et navn, og hendes 12-årige søn
fandt på navnet fabula. hun syntes om dette navn, og der var ingen problemer i er-
hvervs- og selskabsstyrelsen med at få registreret navnet fabula aps. hun tænkte
ikke på at fabula kunne være et slægtsnavn. hun slog ikke navnet op i telefonbogen
for at se om der var nogen ved navn fabula.
hun husker den dag birthe fabula kom ind i hendes forretningslokale i classens-
gade.
hun blev overrasket over at høre om birthe fabula fordi hun ikke var bekendt med
personer der hed fabula. hun kender ikke til at der har eksisteret et teater ved navn
fabula. hun erindrer ikke at hun nogen sinde har været i willemoesgade hvor teatret
var beliggende frem til 1997. hun har for lang tid siden tilbudt birthe fabula at op-
give navnet fabula, og allerede i 1999 smed hun alle kuverter påtrykt fabula ud. hun
har ikke anvendt navnet fabula siden. det skyldes en fejl fra hendes sekretærs side at
fabula med hendes eget navn i parentes ikke samtidig udgik af de lokale telefonbø-
ger.
fabula aps gik godt indtil 2000 hvor der ikke blev solgt tilstrækkeligt mange billet-
ter til nogle af de slotskoncerter hun havde arrangeret. det medførte at selskabet gik
konkurs. hun erindrer ikke størrelsen af selskabets omsætning gennem årene.
tage axelsson har forklaret at han er skuespiller og personlig ven af birthe fabula.
han var gennem ca. 15 år knyttet til fabulateatret der inden for teaterbranchen var
almenkendt. teatret var især velkendt blandt de øvrige børneteatre.
procedure
birthe fabulas advokat har gjort gældende at birthe fabula som følge af det ud-
stedte navnebevis har ret til at anvende fabula som slægtsnavn. fabula er et forbe-
holdt navn, og andre kan således ikke benytte navnet uden at have adkomst hertil.
                                           - 5 -
hverken ulla faber eller fabula aps har retmæssig adkomst til at benytte navnet
fabula.
det fremgår af telefonbøger og annoncen i berlingske tidende at de sagsøgte i flere
år uretmæssigt har anvendt fabula, og de sagsøgte fortsatte hermed selv efter sagsø-
gerens påtale af deres uretmæssige brug af fabula. fabulateatret var et kendt børne-
teater. ulla faber beskæftigede sig med lignende virksomhed, og hun må derfor have
haft kendskab til teatret. birthe fabula står i telefonbogen, det må derfor lægges til
grund at ulla faber vidste at fabula var et slægtsnavn. ulla faber var således i ond
tro da hun begyndte med at anvende navnet fabula.
det bestrides at det latinske ord fabula er beskrivende for de sagsøgtes virksomhed.
de sagsøgte har forsøgt og har haft til hensigt at lukrere på sagsøgerens navn der var
kendt indenfor teaterbranchen som er en del af de sagsøgtes virksomhedsområde, og
de sagsøgte har herved overtrådt markedsføringsloven.
birthe fabula er berettiget til en kompensation for de sagsøgtes uberettigede brug af
fabula. de sagsøgte har ikke ønsket at fremlægge oplysninger om indtægten ved
virksomheden drevet under navnet fabula hvilket skal komme dem processuelt til
skade. birthe fabula har krav på erstatning der skønsmæssigt bør fastsættes til
100.000 kr.
både ulla faber og fabula aps skal i medfør af navneloven idømmes en bøde for
den uretmæssige anvendelse af sagsøgerens slægtsnavn.
ulla fabers advokat har gjort gældende at ulla fabers anvendelse af ordet fabula
hverken krænker sagsøgerens navneret eller strider mod markedsføringsloven. fa-
bula er et latinsk ord som har en række betydninger der kan henføres til karakteren af
den virksomhed sagsøgte driver. ulla faber har ikke på noget tidspunkt brugt fabula
som slægtsnavn idet fabula alene er anvendt som navn på sagsøgtes virksomhed.
ulla faber blev først i forbindelse med denne sag bekendt med birthe fabulas eksi-
stens, og at der har eksisteret et børneteater ved navn fabulateatret. sagsøgtes brug af
fabula har været meget begrænset, og sagsøgte er ophørt med at anvende fabula.
der har ikke været nogen konkurrencerelation mellem sagsøgerens børneteater og
                                          - 6 -
den virksomhed sagsøgte har udøvet under navnet fabula, idet sagsøgte beskæftigede
sig med at arrangere koncerter og andre underholdende begivenheder.
sagsøgeren har ikke dokumenteret at have lidt et tab som følge af sagsøgtes brug af
fabula hvorfor der ikke er grundlag for at tilkende hende erstatning.
ulla faber har ikke handlet forsætligt eller uagtsomt ved sin anvendelse af fabula,
og hun skal som følge heraf ikke idømmes en bøde efter navneloven.
rettens bemærkninger
birthe fabula fik ved navnebevis af 25. januar 1978 tilladelse til at føre slægtsnavnet
fabula. fabula var herefter et forbeholdt navn, jf. navnelovens § 7, stk. 1, nr. 2, og
må som følge heraf ikke anvendes af personer uden adkomst hertil, ligesom det ikke
må anvendes i et selskabsnavn, jf. anpartsselskabslovens § 2, stk. 2, 2. pkt.
fabula aps fik sit navn ved vedtægtsændring af 15. februar 1997 der blev registreret
den 18. april 1997. fabula aps og ulla faber har herefter benyttet fabula i forbin-
delse med deres virksomhedsudøvelse der fortrinsvis har bestået i at arrangere kon-
certer og underholdende begivenheder. fabula er ikke beskrivende eller betegnende
for denne form for virksomhedsudøvelse, og der foreligger ikke andre omstændighe-
der der berettiger fabula aps og ulla faber til at benytte navnet fabula.
fabula aps og ulla faber har ved deres uretmæssige brug af navnet fabula handlet
ansvarspådragende.
retten lægger efter bevisførelsen til grund at ingen af de sagsøgte anvendte navnet
fabula inden den 15. februar 1997. birthe fabula ophørte med at drive fabulateatret
i slutningen af 1997, og hun har herefter udøvet en vis forfatteraktivitet. fabula aps
og ulla faber har således anvendt navnet fabula samtidig med at birthe fabula drev
fabulateatret i en periode på under et år. efter ulla fabers forklaring lægger retten til
grund at ulla faber og fabula aps i 1999, efter at være blevet kontaktet af birthe
fabula, i det væsentlige er ophørt med at anvende navnet fabula. retten tilskriver det
fejl fra de sagsøgtes side at der den 28. november 1999 blev indrykket en annonce i
berlingske tidende hvor fabula aps reklamerede for en koncert, og at ulla faber
                                          - 7 -
ikke foranledigede at fabula ophørte med at fremgå af telefonbøger med ulla faber i
parentes efter fabula.
birthe fabula har ikke sandsynliggjort at hun har lidt tab som følge af de sagsøgtes
anvendelse af navnet fabula. der er derfor ikke grundlag for at tilkende birthe
fabula erstatning.
retten frifinder fabula aps for den nedlagte strafpåstand allerede fordi navneloven
ikke giver hjemmel til at straffe juridiske personer.
efter det anførte om ulla fabers tidsmæssigt begrænsede anvendelse af navnet
fabula og under hensyn til at brugen heraf er ophørt umiddelbart efter birthe fabulas
henvendelse, finder retten ikke at ulla faber i forbindelse med brugen af navnet
fabula har udvist en uagtsomhed der kan føre til straf for den uberettigede anven-
delse af sagsøgerens slægtsnavn.
                                   thi kendes for ret:
ulla faber og fabula aps under konkurs skal ophøre med brugen af navnet fabula.
i øvrigt frifindes de sagsøgte.
ingen af sagens parter betaler omkostninger til hinanden eller statskassen.
                                      jens feilberg
uffe thustrup                                                          preben kendal
                                          (sign.)
                                      ___ ___ ___
        udskriftens rigtighed bekræftes. sø- & handelsrettens kontor, den
                                           p.v.j
 - 8 -